बीजिंग। चीन की महत्वकांक्षी योजना 2020 तक मंगल ग्रह पर अपना पहला मिशन भेजने की है ताकि वह अंतरिक्ष क्षेत्र में अमेरिका, भारत और रूस की बराबरी कर सके। इसी लिए वह तिब्बत के पास किंघाई प्रांत में 'मार्स विलेज' बसाएगा। क्योंकि तिब्बत का यह क्षेत्र मंगल ग्रह की सतह से मिलता जुलता है। इस प्रोजेक्ट के तहत शिक्षा, पर्यटन, वैज्ञानिक रिसर्च और प्रशिक्षण आदि भी शामिल होंगे। 'मार्स विलेज' में फिल्मों की शूटिंग के लिए सेट भी तैयार किया जाएगा।